แนวโน้มดัชนีเช้านี้รีบาวด์ตามตลาดต่างประเทศ
นักวิเคราะห์ฯคาดตลาดหุ้นไทยเช้านี้รีบาวด์ตามตลาดต่างประเทศ แต่ยังเห็นสัญญาณขาลง
22 พ.ค. 2555

นักวิเคราะห์ฯคาดตลาดหุ้นไทยเช้านี้รีบาวด์ตามตลาดต่างประเทศ แต่ยังเห็นสัญญาณขาลง
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะรีบาวด์ได้ตามตลาดต่างประเทศ แค่คาดว่าเป็นการรีบาวด์ช่วงสั้นเท่านั้น แนะนำช่วงนี้ถือเป็นจังหวะปรับพอร์ตขายหุ้นราคาแพง หรือเข้าไปเก็งกำไรระยะสั้น 
ทั้งนี้ คาดว่าหุ้นที่จะรีบาวด์แรง ได้แก่ IVL , PS , TOP หากเล่นสั้นก็ได้ ส่วนหุ้นราคาแพงแล้วแนะให้ปรับพอร์ต ได้แก่ หุ้นในกลุ่มค้าปลีก หุ้นกลุ่มโรงพยาบาล และหุ้นกลุ่มบันเทิงที่พีอีขึ้นมาสูงแล้ว แนวโน้มการทำกำไรคงจะไม่ได้มาก และหุ้นกลุ่มแบงก์ คาดว่าจะปรับตัวลงต่อเนื่อง
ขณะที่แนะให้ลงทุนหุ้นที่ขณะนี้ราคาปรับตัวลงไปลึก ได้แก่ หุ้นกลุ่มปิโตรเคมี พลังงาน และอสังหาริมทรัพย์บางตัว  
"วันนี้คาดว่ารีบาวน์ขึ้นมาให้เล่นเก็งกำไร และเป็นจังหวะปรับพอร์ต คิดว่าวันนี้น่าจะปิดบวกได้เล็กน้อย"นางภรณี กล่าว มองแนวต้านวันนี้ ที่ระดับ 1,145-1,150 จุด แนวรับที่ 1,135-1,130 จุด 
อย่างไรก็ ในช่วง 2 สัปดาห์ดัชนียังมีโอกาสปรับลงไปถึง 1,100 จุด จากปัญหากรีซ ไม่ว่าจะอยู่หรืออกไปจากกลุ่มยูโร แต่ถ้าหากออกจากกลุ่มยูโรจะส่งผลให้ค่าเงินยูโรอ่อนค่า และยังเสี่ยงต่อผลระยะยาวที่จะกระทบต่อจีดีพีและการค้าโลกที่จะกระทบกันเป็นลูกโซ่